ศปก.ศบค. หารือล็อกดาวน์เข้ม 4 จว. ภาคใต้ หลังโควิดระบาดหนัก
ศปก.ศบค. หารืออีก 2 ครั้งก่อน เตรียมนำเข้าที่ประชุมวันที่ 14 ตุลาคมนี้ ถึงแนวโน้มสถานการณ์ล็อกดาวน์อย่างเข้มงวดในพื้นที่ 4 จังหวัดภาคใต้ หลังพบการแพร่ระบาดของโรคโควิด-19 อย่างต่อเนื่อง
8 ต.ค. 2564

พลเอก สุพจน์ มาลานิยม เลขาธิการสภาความมั่นคงแห่งชาติ ในฐานะผู้อำนวยการศูนย์ปฏิบัติการ ศูนย์บริหารสถานการณ์ โควิด-19 หรือ ผอ.ศปก.ศบค.ยอมรับว่า มีแนวโน้มที่จะต้องล็อกดาวน์เข้มงวดมากขึ้นในพื้นที่ 4 จังหวัดภาคใต้ ซึ่งพบการแพร่ระบาดของโรค covid-19 ต่อเนื่องในขณะนี้ เพราะต้องมีมาตรการเพื่อทำให้สถานการณ์ดีขึ้น ส่วนมาตรการจะเข้มงวดอย่างไร ยังไม่มีข้อสรุป ต้องหารืออีก 2 ครั้ง และนำเข้าสู่ที่ประชุมใหญ่ ศบค. ในวันที่ 14 ตุลาคมนี้ก่อน
 
 